
הכנסת החמש עשרה						נוסח לא מתוקן
מושב שלישי


פרוטוקול מס' 271
מישיבת ועדת הכלכלה
שהתקיימה ביום ג', ג' בניסן התשס"א, 27.3.2001, בשעה 08:45



נכחו:
חברי הוועדה:	היו"ר אברהם פורז



מוזמנים:	יוסף לביא, מנהל אגף ההסעים, משרד התחבורה
ציון מזרחי, מ"מ מנהל אגף הרישוי, משרד התחבורה

מרדכי פלדמן, מזכיר מועצת המובילים




יועצת משפטית: אתי בנדלר

מנהלת הוועדה:	לאה ורון

נרשם על-ידי:	חבר המתרגמים בע"מ

תקנות התעבורה (תיקון מס') התשס"א2001-


תקנות התעבורה (תיקון מס') התשס"א2001-


היו"ר אברהם פורז:		אני מתכבד לפתוח את ישיבת ועדת הכלכלה.

חוה ראובני:			לפני כעשרה חודשים ועדת הכלכלה של הכנסת 
 				אישרה תיקונים לתקנות התעבורה לפיהן כדי להסיע אוטובוס זעיר ציבורי שהוא רכב הסעה בשכר לכל דבר, יותר אי-אפשר יהיה לנהוג בהם עם רשיון נהיגה בדרגה 2 או 3 פרטי או משא, אלא צריך יהיה רשיון נהיגה למונית.

היו"ר אברהם פורז:		זאת הסעה בשכר?

חוה ראובני:			מדברים על אוטובוס זעיר ציבורי, על המסיעים 
 				בשכר.

היו"ר אברהם פורז:		דרגה 3 זה כבר משאית. אם לי יש דרגה 2, במה 
 				אני יכול לנהוג?

חוה ראובני:			ברכב עד שמונה נושאים ובלי שכר.

היו"ר אברהם פורז:		אם אני רוצה לגבות מהם כסף, אסור לי.

חוה ראובני:			עד התיקון שהכנסת אישרה לפני עשרה חודשים, 
 				יכולת להסיע באוטובוס זעיר גם בשכר. מי שמתפרנס מזה ומקבל שכר, אנחנו רוצים להכשיר אותו בצורה עדיפה.

היו"ר אברהם פורז:		יש צורת נהיגה שונה לגבי מי שמקבל שכר? השכר 
 				משפיע על איכות הנהיגה? נניח שאני רוצה להסיע שמונה אנשים ואני רוצה להסיע אותם בשכר, מה נפקא מינא?

ציון מזרחי:			השאלה אם אתה מסיע את בני משפחתך או 
 				שאתה מסיע נוסעים אחרים אנונימיים.

היו"ר אברהם פורז:		זאת אומרת, את בני משפחתי חס ושלום מותר לי 
 				לסכן.

ציון מזרחי:			לא, אני לא מדבר על דרגת הסיכון כל אחד מן 
 				הראוי שינהג כמו שצריך לנהוג ולא רק כששארי בשרו הקרובים נמצאים במכונית.

היו"ר אברהם פורז:		נניח שיש לי רשיון להסיע שמונה אנשים בלי שכר 
 				ואני רוצה לקבל רשיון אתו אוכל להסיע עם שכר. איזה מסלול מכשולים אתם מעבירים אותי?

חוה ראובני:			זאת הוראת המעבר שהייתה כאן. הכלל הוא 
 				שלמי שאין כלום והיום הוא רוצה להתחיל לנסוע באלה, צריך יהיה להוציא רשיון למונית כאשר המשמעות של זה היא קורס עיוני וגם עיון מוקדם מבחינה רפואית, מבחינת עבר פלילי כדי שלא יהיו לנו שודדים ואנסים או סתם עברייני תנועה מועדים שמוציאים רשיונות נהיגה ציבוריים.

היו"ר אברהם פורז:		מה צריך לעשות כדי לקבל רשיון נהיגה למונית?

חוה ראובני:			להיות לפחות בן 21, עם ותק של שנתיים בנהיגה, 
 				ללכת לבדיקות במכון הרפואי.

היו"ר אברהם פורז:		זה לא בכל מקרה?

ציון מזרחי:			לא. רק ברכב ציבורי ובמשא כבד.

היו"ר אברהם פורז:		בקבלת רשיון למונית, אתה עובר בדיקה נוספת?

ציון מזרחי:			בוודאי. אתה גם עובר קורס עיוני שבסופו 
 				מתקיימים מבחנים עיוניים ומבחנים מעשיים מיוחדים. במסגרת זו מלמדים אותך גיאוגרפיה ואנגלית.

היו"ר אברהם פורז:		מי שלא יודע אנגלית, זה השלב ללמוד?

ציון מזרחי:			הוא לא עובר את המבחן. צריכה להיות עמידה 
 				במבחנים. הקורס בנוי כך שלומדים הכרת הרכב, עזרה ראשונה, כיבוי אש וכולי.

חוה ראובני:			עד לפני עשרה חודשים היה מצב אבסורדי שכדי 
 				לנהוג במונית עם ארבעה-חמישה נוסעים, היית צריך לעבור את זה וכדי לנהוג באוטובוס זעיר ציבורי שהוא הסעה בשכר עם 15-11 נוסעים, לא עברת כלום. לכן באו התקנות שהכנסת אישרה אותן.

התעוררה בעיה עם אלה שכבר מתפרנסים מזה על-סמך רשיונות שיש להם וכאן אנחנו רוצים לתת להם זמן עד שיסיימו את לימודיהם כי הקורסים נפתחו בספטמבר.

היו"ר אברהם פורז:		אני לא בטוח שהפרמטרים הם כמו הפרמטרים 
 				של נהיגה במונית. אם החליטו, זה לפני זמני, אז החליטו.

אתי בנדלר:			זה דווקא בזמנך אדוני, לפני עשרה חודשים.

קריאה:				זה היה בזמנך ואתה רצית להגביר את זה עד סוף 
 				השנה שעברה.

היו"ר אברהם פורז:		כלומר, הם אמורים לעבור קורס כמו שעוברים 
 				נהגי המוניות.

ציון מזרחי:			לא בדיוק כמו נהגי מוניות. הם יקבלו היתר 
 				מיוחד בו יהיה כתוב שהם רשאים לנהוג אוטובוס זעיר ציבורי.

אתי בנדלר:			אז הם יהיו רשאים לנהוג מונית?

ציון מזרחי:			לא.

אתי בנדלר:	למה מי שיש לו היתר לנהוג באוטובוס זעיר ציבורי, אחרי שהוא עשה קורס, לא יהיה לו רשיון לנהוג גם במונית?

חוה ראובני:			כי הוא עשה רק חלק מההכשרה. הוא עבר קורס 
 				בן ששים שעות, הוא לא עובר בדיקת מכון רפואי, הוא לא עובר בדיקת רישום פלילי וכולי.

היו"ר אברהם פורז:		הקורס הוא בן ששים שעות?

ציון מזרחי:			64 שעות.

היו"ר אברהם פורז:		זה שרוצה לנהוג באוטובוס ציבורי עובר קורס בן 
 				64 שעות?

ציון מזרחי:			כן.

היו"ר אברהם פורז:		מה לומדים במשך 64 השעות?

ציון מזרחי:			רענון בתקנות התעבורה זה הדבר הבסיסי למרות 
 				שהוא אמור לדעת את זה בלי הקורס.

היו"ר אברהם פורז:		השתכנענו שאי-אפשר להטיל את הגזרה מיד 
 				ואתם מבקשים אורכה עוד תשעה חודשים ואנחנו אכן נאשר לכם את האורכה.

אושר.

אנחנו מודים לכם.



הישיבה ננעלה בשעה 09:00








